/* KOM/2010/0575 lopull. - NLE 2010/0292 */ Ehdotus: NEUVOSTON ASETUS Euroopan yhteisön ja Mikronesian liittovaltion kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta





[pic] | EUROOPAN KOMISSIO | Bryssel 19.10.2010 KOM(2010) 575 lopullinen 2010/0292 (NLE) Ehdotus: NEUVOSTON ASETUS Euroopan yhteisön ja Mikronesian liittovaltion kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta PERUSTELUT Komissio on neuvoston valtuuttamana[1] neuvotellut Euroopan unionin puolesta Mikronesian liittovaltion (Mikronesia) kanssa Euroopan yhteisön ja Mikronesian kalastuskumppanuussopimukseen kuuluvan pöytäkirjan uusimisesta. Neuvottelujen tuloksena parafoitiin 7. toukokuuta 2010 uusi pöytäkirja, joka on voimassa viisi vuotta alkaen pöytäkirjan allekirjoittamista ja väliaikaista soveltamista koskevan tämän neuvoston päätöksen tekemisestä. Uusi pöytäkirja korvaa edellisen pöytäkirjan, jonka voimassaolo päättyi 25. helmikuuta 2010. Tämä menettely pöytäkirjan mukaisten kalastusmahdollisuuksien jakamiseksi jäsenvaltioiden kesken aloitetaan samanaikaisesti niiden menettelyjen kanssa, jotka liittyvät uuden pöytäkirjan tekemisestä Euroopan parlamentin hyväksynnän saamisen jälkeen tehtävään neuvoston päätökseen sekä pöytäkirjan allekirjoittamista EU:n puolesta ja sen väliaikaista soveltamista koskevaan neuvoston päätökseen. Uudessa pöytäkirjassa vahvistetaan EU:n kalastajille Mikronesian talousvyöhykkeellä kalastusmahdollisuudet kuudelle nuotta-alukselle ja kahdelletoista pitkäsiima-alukselle. Perussopimuksen mukaisesti olisi määriteltävä menetelmä kalastusmahdollisuuksien jakamiseksi jäsenvaltioiden kesken. Komissio ehdottaa tämän perusteella, että neuvosto hyväksyisi tämän asetuksen. 2010/0292 (NLE) Ehdotus: NEUVOSTON ASETUS Euroopan yhteisön ja Mikronesian liittovaltion kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: 1. Euroopan yhteisön ja Mikronesian liittovaltion väliseen kalastuskumppanuussopimukseen parafoitiin 7 päivänä toukokuuta 2010 uusi pöytäkirja. 2. Neuvosto hyväksyi … päätöksen …/2010/EU[2] pöytäkirjan allekirjoittamisesta ja väliaikaisesta soveltamisesta. 3. Olisi määriteltävä menetelmä kalastusmahdollisuuksien jakamiseksi jäsenvaltioiden kesken uuden pöytäkirjan koko soveltamisajan ja myös sen väliaikaisen soveltamiseksi ajaksi. 4. Jotta voidaan varmistaa, että pöytäkirjan nojalla käytettävissä olevat Euroopan unionin kalastusmahdollisuudet käytetään kokonaisuudessaan, on tarpeen valtuuttaa komissio jakamaan yhden jäsenvaltion käyttämättä jääneet kalastusmahdollisuudet tilapäisesti uudelleen toiselle jäsenvaltiolle, ilman että tämä kuitenkaan vaikuttaa pöytäkirjan mukaisten kalastusmahdollisuuksien jakamiseen tai vaihtamiseen jäsenvaltioiden kesken. 5. Tämän asetuksen olisi tultava voimaan ensimmäisenä päivänä sen jälkeen, kun se on julkaistu Euroopan unionin virallisessa lehdessä , jotta voidaan varmistaa kalastustoiminnan jatkuminen aikaisemman pöytäkirjan voimassaolon päätyttyä 25 päivänä helmikuuta 2010. ON HYVÄKSYNYT TÄMÄN ASETUKSEN: 1 artikla 1. Euroopan yhteisön ja Mikronesian liittovaltion kalastuskumppanuussopimukseen kuuluvan pöytäkirjan allekirjoittamisesta ja väliaikaisesta soveltamisesta tehdyssä päätöksessä …/2010/EU tarkoitetussa pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: a) nuottaa käyttävät tonnikala-alukset: Espanja: | 5 alusta | Ranska | 1 alus | b) pintasiima-alukset: Espanja | 12 alusta | 2. Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annettua neuvoston asetusta (EY) N:o 1006/2008[3] sovelletaan, sanotun kuitenkaan rajoittamatta kalastuskumppanuussopimuksen ja pöytäkirjan soveltamista. 3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia täysimääräisesti, komissio ottaa neuvoston asetuksen (EY) N:o 1006/2008 10 artiklan mukaisesti huomioon jonkin toisen jäsenvaltion kalastuslupahakemuksia. 4. Jos ilmenee, että edellä 1 kohdassa vahvistettuja kalastusmahdollisuuksia ei ole käytetty täysimääräisesti, komissio ilmoittaa siitä asianomaisille jäsenvaltioille ja pyytää niitä vahvistamaan, etteivät ne käytä kyseisiä kalastusmahdollisuuksia. Jos jäsenvaltio ei vastaa 10 työpäivän määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Asianomaisen jäsenvaltion vahvistuksen jälkeen komissio tekee päätöksen kalastusmahdollisuuksien uudelleenjakamisesta jäsenvaltioiden kesken. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös 8877/2010, 26.10 2010. [2] EUVL L …. [3] EUVL L 286, 29.10.2008, s. 33.